**অর্চনা পুরান সিং** (জন্ম: ২৬শে সেপ্টেম্বর ১৯৬২) হলেন একজন ভারতীয় টেলিভিশন উপস্থাপক এবং চলচ্চিত্র অভিনেত্রী। তিনি বলিউড চলচ্চিত্রে কমেডি চরিত্রে এবং সনি এন্টারটেইনমেন্ট টেলিভিশনে সম্প্রচারিত *দ্য কপিল শর্মা শো*-এর মতো কৌতুক বিষয়ক অনুষ্ঠানে বিচারক হিসাবে উপস্থিত হওয়ার জন্য সর্বাধিক পরিচিতি লাভ করেছেন। অর্চনা *কুছ কুছ হোতা হ্যায়*-এ মিস ব্রাগাঞ্জা, *মোহাব্বতে*-তে প্রিতো এবং *বোল বচ্চন*-এ জোহরার চরিত্রে অভিনয়ের জন্য পরিচিত। তিনি ২০০৬ সাল থেকে টেলিভিশন রিয়ালিটি কমেডি অনুষ্ঠান, *কমেডি সার্কাসে* একজন বিচারকের দায়িত্ব পালন করেছেন এবং উক্ত অনুষ্ঠানের সমস্ত পর্বে উপস্থিত একমাত্র বিচারক ছিলেন।

চলচ্চিত্র জীবন
--------------

তিনি ১৯৮৭ সালে আদিত্য পঞ্চোলির বিপরীতে নারি হীরার টিভি চলচ্চিত্র *অভিষেক*-এর মধ্য দিয়ে চলচ্চিত্র জগতে আত্মপ্রকাশ করেছিলেন। পরের বছর, তিনি নাসিরুদ্দিন শাহের বিপরীতে *জলওয়া* নামক চলচ্চিত্রে অভিনয় করেছিলেন, যা তাঁর জীবনের সবচেয়ে জনপ্রিয় চলচ্চিত্রগুলির মধ্যে একটি। অতঃপর তিনি *অগ্নিপথ* (১৯৯০), *সওদাগর* (১৯৯১), *শোলা অর শবনম* (১৯৯২), *আশিক আওয়ারা* (১৯৯৩) এবং *রাজা হিন্দুস্তানী* (১৯৯৬)-এর মতো বড় ব্যানারের চলচ্চিত্রে ছোট ছোট চরিত্রে অভিনয় করেছিলেন; তিনি গোবিন্দ অভিনীত রোমাঞ্চকর ছবি *বাজ* এবং সুনীল শেঠি অভিনীত *জাজ মুজরিম*-এর মতো চলচ্চিত্রের আইটেম গানে অভিনয় করেছেন।

তারপরে, তিনি হিন্দি চলচ্চিত্রে প্রায়শই কৌতুক চরিত্রে অভিনয় করার মধ্যে নিজেকে সীমাবদ্ধ রেখেছিলেন। তাঁর সাম্প্রতিক কয়েকটি চলচ্চিত্র হল *লাভ স্টোরি ২০৫০*, *মোহাব্বতে*, কৃষ, *কুছ কুছ হোতা হ্যায়*, *মাস্তি* ও *বোল বচ্চন*। এর মধ্যে অতি সফল চলচ্চিত্র *মোহাব্বতে* এবং *কুছ কুছ হোতা হ্যায়*-তে যথাক্রমে প্রিতো এবং প্রেমনিবেদনকারিনী কলেজের অধ্যাপক মিস ব্রাগাঞ্জা চরিত্র তাঁর জীবনের অন্যতম স্মরণীয় চরিত্র। ২০০৯ সালে তিনি পাঞ্জাবি চলচ্চিত্র *তের মেরা কি রিশতা*-এ অভিনয় করেছেন।

টেলিভিশন জীবন
-------------

তিনি ১৯৯৩ সালে জি টিভিতে তাঁর জনপ্রিয় টেলিভিশন অনুষ্ঠান *ওয়াহ, কেয়া সিন হ্যায়*-এর মাধ্যমে টেলিভিশন জগতে অভিষেক করেছেন, এর পরে অত্যন্ত সফল টেলিভিশন অনুষ্ঠান *আনসেন্সরডেড*-এ উপস্থিত হয়েছেন; যেখানে তিনি হাই সোসাইটি (এইচএস) এবং লো সোসাইটি (এলএস) ধারণাটি চালু করেছিলেন। অতঃপর তিনি সনি এন্টারটেইনমেন্ট টেলিভিশনের *জানে ভি দো পারো*, *শ্রীমান শ্রীমতী* এবং *অর্চনা টকিজের* মত অনুষ্ঠানে কাজ করেছেন।

কর্মজীবনের পরের অংশে, তিনি টেলিভিশন নির্মাতাদের কাছ থেকে বেশ কয়েকটি অনুষ্ঠানের প্রস্তাব পেয়েছিলেন এবং তার বেশিরভাগই সফল টেলিভিশন ধারাবাহিক ছিল; যার মধ্যে *জুনুন* এবং *শ্রীমান শ্রীমতী* উল্লেখযোগ্য। এছাড়াও তিনি সেলিব্রিটি অতিথিদের সমন্বিত আলাপচারি অনুষ্ঠানের উপস্থাপনা করেছেন।

ব্যক্তিগত জীবন
--------------

অর্চনা পুরান সিং ১৯৬২ সালের ২৬শে সেপ্টেম্বর তারিখে ভারতের উত্তর প্রদেশের (বর্তমানে উত্তরাখণ্ড) দেরাদুনে জন্মগ্রহণ করেছিলেন, সেখানের যীশু ও মেরির কনভেন্ট হতে তিনি তাঁর স্কুল জীবনের পড়াশোনা সম্পন্ন করেছেন। তারপরে তিনি লেডি শ্রী রাম কলেজ ফর উইমেন-এ ইংরেজি বিভাগ হতে সাম্মানিক ডিগ্রি অর্জন করেছিলেন এবং তিনি অভিনেতা হওয়ার স্বপ্ন অনুসরণ করতে মুম্বই চলে যান। তিনি ১৯৯২ সালে অভিনেতা পরমীত শেঠীর সাথে বিবাহ বন্ধনে আবদ্ধ হয়েছেন। তাঁদের আর্যমান ও আয়ুষ্মান নামে দুটি ছেলে রয়েছে।

তথ্যসূত্র
---------

1. ↑  Alive and kicking *The Tribune*, 6 May 2006.
2. ↑  Archana uncensored *Times of India*, 27 June 2002.
3. ↑  "Rashami-Shilpa to reprise Reema and Archana's roles from Shriman Shrimati"। Times of India। সংগ্রহের তারিখ ২ জুলাই ২০১৬।

বহিঃসংযোগ
---------

* বলিউড হাঙ্গামায় *অর্চনা পুরন সিং* (ইংরেজি)
* ইন্টারনেট মুভি ডেটাবেজে অর্চনা পুরন সিং (ইংরেজি)
* Comedy Circus returns with new faces[*স্থায়ীভাবে অকার্যকর সংযোগ*]
* Celebrity studded comedy show  ওয়েব্যাক মেশিনে আর্কাইভকৃত ২০১৩-১২-০৩ তারিখে

| * দে
* স
*ঝালাক দিখলা জা – ড্যান্সিং উইথ দ্যা স্টার* |
| --- |
| মৌসুম | 
* ১
* ২
* ৩
* ৪
* ৫
* ৬
* ৭
* ৮

 |
| আয়োজক | 

|  |  |
| --- | --- |
| বর্তমান | 
* রনবীর শোরে
* মনিশ পাল

 |
| বিগত | 
* অর্চনা পুরান সিং
* প্রমিত শেঠি
* মোনা সিং
* শ্বেতা তিওয়ারি
* রোহিত রায়
* সামিত রাঘবান
* রাগিনী খান্না
* কপিল শর্মা
* দ্রস্থি থামি

 |

 |
| বিচারক | 

|  |  |
| --- | --- |
| বর্তমান | 
* মাধুরী দীক্ষিত
* রেমো ডি'সুজা
* করণ জোহর

 |
| বিগত | 
* শিল্পা শেঠী
* ফারাহ খান
* সঞ্জয় লীলা বনসালী
* উর্মিলা মাতন্ডকর
* জিতেন্দ্র
* শিয়ামক দেবর
* সরোজ খান
* ভইভাবি মার্চেন্ট
* জুহি চাওলা
* মালাইকা অরোরা খান
* মাকসিম চামেরকোভস্কি

 |

 |
| সেলিব্রেটিপ্রতিযোগী | 

|  |  |
| --- | --- |
| বিজয়ী | 
* মনা সিংহ
* প্রাচী দেশাই
* বাইচুং ভুটিয়া
* মায়াং চ্যাং
* গুরমিত চৌধুরী
* ড্রস্থি ধামি

 |
| ১ম রানার্স আপ | 
* শ্বেতা সেলভি
* সন্ধ্যা মৃদুল
* গওহর খান
* সুশান্ত সিং রাজপুত
* রেশামী দেশাই
* লরেন গতলিব

 |
| ২য় রানার্স আপ | 
* মহেশ মাঞ্জরেকার
* জয় বানুশালি
* করণ সিং গ্রোভার
* যনা গুপ্তা
* রিথভিক গন্জনি
* সোনালী ও সুমন্ত

 |

 |
| সম্পর্কিত নিবন্ধ | 
* *ড্যান্সিং উইথ দ্যা স্টার* (আন্তর্জাতিক)

 |